Lāčplēsis (rokopera) - Vikipēdija

# Lāčplēsis (rokopera)

### Vikipēdijas raksts

Rokopera Lāčplēsis ir latviešu mūzikls ar Zigmāra Liepiņa mūziku un Māras Zālītes libretu. Librets sarakstīts 1986./87. gadā. Pirmizrāde notika 1988. gada 23. augustā. Saskaņā ar Māras Zālītes mājaslapā sniegto informāciju [1] pavisam bijušas 43 izrādes, kuras ik reizi noskatījās 4 000 skatītāju; pieskaitot koncertuzvedumu skatītājus, skaits pārsniedz 180 000.

## [izmainīt šo sadaļu] Sižets

Lielvārds sūta Lāčplēsi un Kangaru uz Burtniekiem mācīties. Ceļā viņi nolemj pārnakšņot Aizkrauklē, tur viņi tiek nošķirti viens no otra un Kangars nonāk velnu gūstā. Velni spīdzina Kangaru, bet, kad spīdzināšana nesniedz iecerētos rezultātus, parādās Līkcepure, nosauc velnu rīcību par kļūdainu un pieglaimojas Kangaram, piebilzdams, ka Kangars daudz sasniegtu, ja Lāčplēsis nestāvētu ceļā. Lāčplēsi pa to laiku divas raganas ir iemetušas Daugavā, to ir redzējusi Staburadze, kas nogādā Lāčplēsi savā pilī. Staburadzes pilī Lāčplēsis uzzina, ka ir piedzīvojis savu pirmo nāvi, bet ir dzīvs, kamēr atcerās. Pēcāk Lāčplēsis turpinot ceļu sastop Koknesi. Burtniekos Lāčplēsis sastop Laimdotu, kuras iedvesmots uzceļ grimušo pili. Lāčplēsis ar Laimdotu saderinās, taču Kangars nolaupa Laimdotu un samelo Lāčplēsim, ka viņa aizbēgusi ar Koknesi. Izmisušais Lāčplēsis dodas pie Ziemeļmeitas, kura viņam paziņo, ka šī ir viņa otrā nāve, bet viņš ir dzīvs, ja vien tic. Pēc tam Lāčplēsis grib atgriezties pie savas tautas, taču viņa ceļu aizšķērso trīs jodi, Lāčplēsis viņus uzveic, bet deviņgalvaianais jods izlūdzās žēlastību, izstāstot, ka līdzās esošie akmeņi patiesībā ir noburti cilvēki. Lāčplēsis atradis Laimdotu atgriežas, par šausmām krustnešiem un velniem, kuriem jau gandrīz izdevies paverdzināt tautu. Dīterihs, krustnešu vadonis, pavēl meklēt "Kangaru latviešu tautā", Līkcepure mēģina uzpirkt Koknesi, kurš atsakās, norādot, ka ir Lāčplēša draugs. Laimdota un Lāčplēsis nosvin kāzas, un Lāčplēsis ar sabiedrotajiem dodas cīņā. Kangars nodod Lāčplēsi, izstāstot ienaidniekiem, ka Lāčplēša spēks ir ausīs. Kad Lāčplēsism izdevies sakaut krustnešus, notiek miera sarunas ar sacensībām, kurās Lāčplēsim jācīnās ar melno bruņinieku. Melnais bruņinieks nocērt Lāčplēša ausis, taču viņam vēl neizdodas uzveikt Lāčplēsi.

## [izmainīt šo sadaļu] Dziesmas

I cēliens

  1. Prologs
  2. Koris "Tas ir laiks"
  3. Lāčplēsis "Es dzirdu"
  4. Lielvārdis "Uz krustcelēm"
  5. Krustnešu koris un Dīterihs
  6. Dīterihs un četri ziņotāji
  7. Lāčplēsis un Kangars ceļā
  8. Aizkraukles pilī
  9. Spīdzināšana. Līkcepure un Kangars
  10. Pie Staburadzes
  11. Koknesis "Ozols mans tēvs"
  12. Laimdotas un Lāčplēša duets
  13. Burtnieku pils skanēšana
  14. Laimdotas dziesma
  15. Lāčplēša dziedājums "Cīņa par gaismu"
  16. Kangars un Laimdota. Laimdotas aizvešana. I cēliena fināls

II cēliens

  1. Kangara melu aina
  2. Koris un Dīterihs
  3. Lāčplēsis pie Ziemeļmeitas
  4. Lāčplēsis un trīs jodi
  5. Lāčplēsis un koris "Atgriešanās"
  6. Dīterihs un ziņotāji "Nolādēts"
  7. Līkcepure. Koknesis "Tu vari paļauties uz mani"
  8. Laimdota un Lāčplēsis "Tu raudi"
  9. Kāzas
  10. Lielvārdis "Latvju zeme vaļā stāv"
  11. Lāčplēsis "Es dzirdu"
  12. Nodevības aina. Dīterihs, ziņotāji un Kangars
  13. Teicējs un koris
  14. Lāčplēsis "Kas tu esi?"
  15. Koris "Tas ir laiks"
  16. Epilogs

## [izmainīt šo sadaļu] Izpildītāji

  Lāčplēsis – Igo
  Laimdota – Maija Lūsēna
  Kangars – Imants Vanzovičs
  Lielvārdis – Juris Rijkuris
  Ziemeļmeita – Žaneta Ondzule
  Koknesis – Aivars Brīze
  Dīterihs – Niks Matvejevs
  Līkcepure – Zigfrīds Muktupāvels un Viesturs Jansons
  Staburadze – Mirdza Zīvere un Daiga Blaua
  Teicējs – Jānis Skanis
  Meitenes– Ramona Fogele, Dita Podskočija, Aija Siliņa, Dana Purgaile, Lolita Sauliete
  Ziņotāji, jodi, velni –Ainars Ašmanis, Aigars Grauba, Aigars Krēsla, Aigars Grāvers
  Zigmārs Liepiņš, Uldis Marhilevičs – taustiņinstrumenti
  Harijs Zariņš, Aivars Hermanis – soloģitāra
  Guntis Vecgailis, Eduards Glotovs – basģitāra
  Oļegs Upenieks, Vilnis Krieviņš – sitamie instrumenti
  Izmantoti folkloras grupu "Skandinieki" un "Iļģi" skaņu ieraksti

## [izmainīt šo sadaļu] Ārējās Saites

Librets

Saturs iegūts no "http://lv.wikipedia.org../../../l/%C4%81/%C4%8D/L%C4%81%C4%8Dpl%C4%93sis_%28rokopera%29.html"

Kategorija: Mūzika

##### Views

- Raksts
- Diskusija
- Pašreizējā versija

##### Meklēt

##### Citās valodās

- English